**ЧРЕЗ**

**ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪРА НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**Г-ЖА ЛИЛЯНА ПАВЛОВА**

**В Ъ П Р О С**

**от проф. д-р Вили Лилков**

**народен представител от ПГ на Реформаторския блок**

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО: „Програмата за енергийна ефективност на многофамилните жилищни сгради“**

**УВАЖАЕМА ГОСПОЖО ПАВЛОВА,**

Във връзка с мащабната програма за саниране на жилищните сгради и повишаване на тяхната енергийна ефективност, които трябва да получат отговор на настоящия етап, преди програмата да е започнала практически да се изпълнява, отправям към Вас въпроси:

Ще бъдат ли освободени от данък санираните сгради, ако при тях се постигне минималния клас С енергийна ефективност, както изисква чл. 24, ал. 1, т. 18 от Закона за местните данъци и такси?

Ще се отчете ли при енергийното обследване на сградите и подготовката на проектите за саниране наличието на остъклени тераси, които реално не са узаконени и се намират в т. нар. режим на търпимост?

Как точно е определен „лимитът“ 36 апартамента, като изискване, което дава право на етажната собственост да кандидатства по програмата?

06.02.2015г. **С уважение,**

**Проф. д-р Вили Лилков**